ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
కొవిడ్-19 నివారణకు సొంత వైద్యంపై కేంద్ర మంత్రి డాక్టర్ జితేంద్ర సింగ్ హెచ్చరించారు
ఎండివోఎన్ఇఆర్ తన అధికారులు మరియు సిబ్బంది కోసం కొవిడ్ అవగాహన కార్యక్రమాన్ని నిర్వహించింది
కేంద్ర మంత్రి  ఈశాన్య ప్రాంత అభివృద్ధి , ఎంవోఎస్ పిఎంఓ, సిబ్బంది, ప్రజా మనోవేదనలు, పెన్షన్లు, అణుశక్తి మరియు అంతరిక్షమంత్రి డాక్టర్ జితేంద్ర సింగ్ ఈ రోజు న్యూఢిల్లీలోని విజ్ఞాన్ భవన్లోఅధికారులకు కోవిడ్ అవగాహన కార్యక్రమాన్ని నిర్వహించారు. మహమ్మారికి సంబంధించిన ఆచరణాత్మక అంశాలను చర్చించడంతో పాటు, వీడియో ప్రదర్శన కూడా జరిగింది. కొవిడ్-19కు సొంతవైద్యంపై ఆయన హెచ్చరించాడు.
డోనర్ యొక్క అధికారులు మరియు సిబ్బంది కోసం ఏర్పాటు చేసిన అవగాహన కార్యక్రమానికి అధ్యక్షత వహించిన ఆయన.. కొవిడ్ సోకిన వ్యక్తుల కోసం ప్రొఫెషనల్ మెడికల్ కన్సల్టేషన్ కోసం సలహా ఇచ్చారు. వాస్తవాలను తనిఖీ చేయకుండా కొవిడ్ నివారణలపై సమాచారాన్ని పంచుకోవద్దని ఆయన సామాన్యులను కోరారు.
ఎండివోఎన్ఇఆర్కు చెందిన 18 ప్లస్ ఆఫీసర్లు మరియు సిబ్బందికి త్వరితగతిన టీకాలు వేయడంపై ఒత్తిడి తెచ్చిన డాక్టర్ జితేంద్ర సింగ్.. ప్రజలకు అనుకూలమైన పద్ధతిలో మంత్రిత్వ శాఖలో ప్రత్యేక టీకా శిబిరాలను త్వరగా నిర్వహించాలని సీనియర్ అధికారులను ఆదేశించారు. ఇలాంటి శిబిరాల్లో కుటుంబ సభ్యులు, సిబ్బందికి టీకాలు వేసే అవకాశాలను అన్వేషించాలని ఆయన కోరారు. వైద్య మరియు పరిపాలనా చర్యలతో పాటు, కొవిడ్ కమ్యూనిటీ నిర్వహణ కూడా అంతే ముఖ్యమైనదని మరియు అవి సామరస్యంగా పనిచేయాలని ఆయన ఉద్ఘాటించారు. అవసరమైన మందులు మరియు ఆక్సిజన్ను అనవసరంగా నిల్వ చేయడం గురించి అవగాహన కల్పించాలని కేంద్రమంత్రి పిలుపునిచ్చారు.
మహమ్మారిని సమర్థవంతంగా ఎదుర్కోవటానికి కొవిడ్ యొక్క ప్రాబల్యం మరియు అవసరమైన సౌకర్యాలు మరియు మౌలిక సదుపాయాల గురించి మొత్తం 8 ఈశాన్య రాష్ట్రాల నుండి రోజువారీ నివేదికలు తీసుకుంటున్నట్లు డాక్టర్ జితేంద్ర సింగ్ చెప్పారు. ఈశాన్య రాష్ట్రాలన్నింటిలో తగినంత ఆక్సిజన్ నిల్వలు ఉన్నాయని, కొత్త ప్లాంట్లను కూడా యుద్ధ ప్రాతిపదికన ఏర్పాటు చేస్తున్నామని ఆయన తెలిపారు.
కోవిడ్ సంబంధిత మౌలిక సదుపాయాలను భర్తీ చేయడంలో మరియు పెంచడంలో డోనర్ మరియు ఎన్ఇసి మంత్రిత్వ శాఖ చురుకైన చర్యలు తీసుకుంటున్నట్లు డాక్టర్ జితేంద్ర సింగ్ తెలిపారు. కొవిడ్ మరియు ఆరోగ్య సంబంధిత ప్రతిపాదనలను ప్రాధాన్యత ప్రాతిపదికన పంపమని ఆయన మరోసారి ఈశాన్య రాష్ట్రాలను కోరారు. కేంద్రంలో ఇటువంటి ప్రతిపాదనలను త్వరితగతిన చర్యలు తీసుకుంటామని హామీ ఇచ్చారు. అడ్మిషన్ల సామర్థ్యం పెంపు, 100 పడకల ఆస్పత్రుల ఏర్పాటుకు సంబంధించి మణిపూర్ మరియు మిజోరాం నుండి వచ్చిన తాజా ప్రతిపాదనలకు మంత్రిత్వ శాఖ త్వరలోనే సమాధానం ఇస్తుందని చెప్పారు.
కోవిడ్ -19 వ్యాప్తికి వ్యతిరేకంగా పోరాడటానికి గ్యాప్ ఫండింగ్ కోసం గత మార్చిలో ఈశాన్య రాష్ట్రాలకు ఇచ్చిన రూ .25 కోట్ల యునైటెడ్ ఫండ్ను సమర్థవంతంగా ఉపయోగించారని అనేక ఆసుపత్రులలో కీలకమైన ఆరోగ్య పరికరాల కొనుగోలుకు అది వరంగా మారిందని డాక్టర్ జితేంద్ర సింగ్ గుర్తు చేశారు.
మాస్క్లు, భౌతిక దూరం, చేతుల పరిశుభ్రత వంటి కొవిడ్ భద్రతా చర్యల గురించి అధికారులు మరియు సిబ్బందికి ఎయిమ్స్ సీనియర్ రెసిడెంట్ డాక్టర్ లక్ష్మణ్ వివరణాత్మక ప్రదర్శన ఇచ్చారు. టీకా రకం గురించి అనవసరంగా చింతించకుండా వీలైనంత త్వరగా వ్యాక్సిన్ తీసుకోవాలని డాక్టర్ లక్ష్మణ్ విజ్ఞప్తి చేశారు. వైరస్ సంక్రమణనుండి అది రక్షణ ఇస్తుందని ఆయన పేర్కొన్నారు.
మానవ వనరుల అభివృద్ధి మంత్రిత్వ శాఖ
గ్రేడ్-1 అడ్మిషన్ వయస్సును 6+ సంవత్సరాలకు సమలేఖనం చేయాలని రాష్ట్రాలు మరియు యుటిలను ఆదేశించిన విద్యా మంత్రిత్వ శాఖ
రెండు సంవత్సరాల డిప్లొమా ఇన్ ప్రీస్కూల్ ఎడ్యుకేషన్  కోర్సు రూపకల్పన మరియు అమలు ప్రక్రియను ప్రారంభించాలని కూడా రాష్ట్రాలు/యూటీలు అభ్యర్థించబడ్డాయి.
జాతీయ విద్యా విధానం 2020 దేశానికి జాతీయ ప్రాధాన్యతగా 'పునాది దశలో' పిల్లల అభ్యాసాన్ని బలోపేతం చేయాలని సిఫార్సు చేసింది. పునాది దశలో పిల్లలందరికీ  5 సంవత్సరాల అభ్యాస అవకాశాలను కలిగి ఉంటుంది. ఇందులో 3 సంవత్సరాల ప్రీ-స్కూల్ విద్య మరియు 2 సంవత్సరాల ప్రారంభ ప్రైమరీ గ్రేడ్-I మరియు గ్రేడ్-II ఉన్నాయి. ఈ విధానం ప్రీ-స్కూల్ నుండి గ్రేడ్- II వరకు పిల్లలకు అవాంతరాలు లేని అభ్యాసాన్ని మరియు అభివృద్ధిని ప్రోత్సహిస్తుంది. అంగన్వాడీలు లేదా ప్రభుత్వ/ప్రభుత్వ-సహాయం పొందిన, ప్రైవేట్ మరియు ఎన్జీఓ ఆధ్వర్యంలోనడిచే ప్రీస్కూల్ సెంటర్లలో చదువుతున్న పిల్లలందరికీ మూడు సంవత్సరాల నాణ్యమైన ప్రీస్కూల్ విద్యను అందించడం నిర్ధారించడం ద్వారా మాత్రమే ఇది సాధ్యమవుతుంది.అంతేకాకుండా పునాది దశలో ఉన్న అతి ముఖ్యమైన అంశం వయస్సు మరియు అభివృద్ధికి తగిన పాఠ్యాంశాలు మరియు బోధనా విధానంలో ప్రత్యేకంగా శిక్షణ పొందిన అర్హతగల ఉపాధ్యాయుల లభ్యత కలిగి ఉండటం. ఫౌండేషన్ స్టేజ్  కోసం నేషనల్ కరికులం ఫ్రేమ్వర్క్ కూడా ఇటీవల 20.10.2022న ప్రారంభించబడింది.
ఈ దృక్పథాన్ని నెరవేర్చడానికి పాఠశాల విద్య & అక్షరాస్యత శాఖ, విద్యా మంత్రిత్వ శాఖ డి.ఓ. లెటర్ 22-7/2021-ఈఈ.19/ఐఎస్.13 తేదీ 09.02.2023న అన్ని రాష్ట్ర ప్రభుత్వాలు మరియు కేంద్రపాలిత ప్రాంతాల అడ్మినిస్ట్రేషన్లకు వారి వయస్సును పాలసీతో అడ్మిషన్ చేయడానికి మరియు గ్రేడ్-1కి అడ్మిషన్ అందించడానికి 6+ సంవత్సరాలు ఉండాలన్న ఆదేశాలను పునరుద్ఘాటించింది.
రాష్ట్రాలు తమ రాష్ట్రం మరియు యుటిలో రెండేళ్ల డిప్లొమా ఇన్ ప్రీస్కూల్ ఎడ్యుకేషన్  కోర్సు రూపకల్పన మరియు అమలు ప్రక్రియను ప్రారంభించాలని కూడా సూచించబడింది. ఈ కోర్సును స్టేట్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్  రూపొందించి ఎస్సిఈఆర్టిల పర్యవేక్షణ మరియు హోల్డ్లో డిస్ట్రిక్ట్ ఇన్స్టిట్యూట్ ఆఫ్ ఎడ్యుకేషన్ & ట్రైనింగ్  ద్వారా అమలు చేయాలని భావిస్తున్నారు.
సాంఘిక న్యాయం, మరియు సాధికారత మంత్రిత్వ శాఖ
ఎస్సీ విద్యార్థులకు పోస్ట్ మెట్రిక్ ఉపకార వేతనాల పథకంలో మార్పులు
పోస్ట్ మెట్రిక్ ఉపకార వేతనాల పథకాన్ని 2020-21 నుంచి 2025-26 ఆర్థిక సంవత్సరం వరకు కొనసాగించడానికి, సవరించడానికి కేంద్ర ప్రభుత్వం సమ్మతి తెలిపింది. ప్రస్తుతమున్న పద్ధతి నుంచి కేంద్ర, రాష్ట్రాల మధ్య 60:40 భాగస్వామ్య నిష్పత్తిలోకి నిధుల విధానాన్ని మార్చడం జరిగింది. ఈశాన్య రాష్ట్రాల విషయంలో ఈ నిష్పత్తి 90:10గా ఉంటుంది. 2021-22 నుంచి, ఈ పథకం కింద కేంద్రం వాటా మొత్తం డీబీటీ పద్ధతిలో నేరుగా విద్యార్థుల బ్యాంకు ఖాతాల్లోకి జమవుతుంది. ఉపకార వేతనాలు పక్కదారి పట్టకుండా, బలమైన సైబర్ భద్రతతో, ఆన్లైన్ విధానంలో ఈ పథకం అమలు జరుగుతుంది.
డా.అంబేడ్కర్ పోస్ట్ మెట్రిక్ ఉపకార వేతనం పేరిట, ఈబీసీ విద్యార్థుల కోసం, కేంద్ర ప్రాయోజిత ప్రత్యేక పథకం 2014-15 నుంచి రాష్ట్రాలు, కేంద్ర పాలిత ప్రాంతాల్లో అమలవుతోంది. పోస్ట్ మెట్రిక్యులేషన్ లేదా ఉన్నత విద్య చదువుతున్న ఈబీసీ విద్యార్థులకు ఆర్థిక సాయం కోసం ఈ పథకాన్ని కేంద్ర ప్రభుత్వం అమలు చేస్తోంది.
కేంద్ర సాంఘిక న్యాయం, సాధికారత శాఖ సహాయ మంత్రి శ్రీ రతన్ లాల్ కటారియా ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
జల శక్తి మంత్రిత్వ శాఖ
డ్యామ్ ల నిర్వహణ
డ్యామ్ల భద్రత, వాటి నిర్వహణ, నిర్వహణతో సహా, ప్రధానంగా రాష్ట్ర ప్రభుత్వాలు, కేంద్ర/రాష్ట్ర ప్రభుత్వ రంగ సంస్థలు అయిన డ్యామ్ యజమానులపైనే బాధ్యత ఉంటుంది. డ్యామ్ భద్రత పరిస్థితులు, నిర్వహణ, మరమ్మతులు, పునరుద్ధరణలు, డ్యామ్ల నిర్వహణకు అయ్యే ఖర్చుల వివరాలు సంబంధిత డ్యామ్ యజమానుల వద్ద అందుబాటులో ఉన్నాయి. డ్యామ్ యజమానులు సాధారణంగా తమ డ్యామ్ల సేఫ్టీ ఆడిట్  నిర్వహిస్తారు. కొన్ని రాష్ట్రాలు తమ ఆనకట్టల సమగ్ర ఆడిట్ కోసం డ్యామ్ సేఫ్టీ రివ్యూ ప్యానెల్ను కూడా ఏర్పాటు చేశాయి.
నిర్ణీత డ్యామ్ల సరైన నిఘా, తనిఖీ, ఆపరేషన్, నిర్వహణ కోసం కేంద్ర ప్రభుత్వం డ్యామ్ సేఫ్టీ యాక్ట్  2021ని అమలులోకి తెచ్చింది. ఈ చట్టం 14.12.2021న కేంద్ర ప్రభుత్వం నోటిఫై చేసింది. 30.12.2021 నుండి అమలులోకి వచ్చింది. డ్యామ్ వైఫల్యం సంబంధిత విపత్తులను నిరోధించడం కోసం ఈ చట్టం ఉద్దేశించారు. వాటి సురక్షిత పనితీరును నిర్ధారించడానికి సంస్థాగత యంత్రాంగాన్ని అందిస్తుంది.
కేంద్ర, రాష్ట్ర స్థాయిలో డ్యామ్ భద్రత కోసం సాధికార సంస్థాగత ఫ్రేమ్వర్క్ను ఏర్పాటు చేయడానికి చట్టంలో నిబంధన ఉంది. కేంద్ర ప్రభుత్వం డ్యామ్ భద్రతపై జాతీయ కమిటీని ఏర్పాటు చేసింది, ఇది డ్యామ్ వైఫల్యం సంబంధిత విపత్తులను నివారించడానికి, డ్యామ్ భద్రతా ప్రమాణాలను నిర్వహించడానికి, డ్యామ్ భద్రతా విధానాలను రూపొందించడానికి అవసరమైన నిబంధనలను సిఫార్సు చేయడానికి విధులను నిర్వహిస్తుంది. ఇంకా, కేంద్ర ప్రభుత్వం జాతీయ డ్యామ్ సేఫ్టీ అథారిటీని దేశవ్యాప్తంగా ఆనకట్ట భద్రతా విధానాలు, ప్రమాణాల అమలును నిర్ధారించడానికి ఒక నియంత్రణ సంస్థగా ఏర్పాటు చేసింది.
దేశంలో ప్రస్తుతం ఉన్న ఎంపిక చేసిన ఆనకట్టల భద్రత, కార్యాచరణ పనితీరును మెరుగుపరచడానికి, కేంద్ర ప్రభుత్వం బయటి నిధులతో ఆనకట్ట పునరుద్ధరణ మెరుగుదల ప్రాజెక్ట్ ని అమలు చేస్తోంది. ఏప్రిల్ 2012 నుండి మార్చి 2021 వరకు అమలు చేసిన రూ. 2,567 కోట్ల ప్రపంచ బ్యాంక్ నిధులతో డ్రిప్ దశ-I పథకం కింద, 7 రాష్ట్రాల్లో ఉన్న 223 డ్యామ్లను సమగ్రంగా ఆడిట్ చేసి, . డ్రిప్ ఫేజ్-I పథకం పూర్తయిన తర్వాత, కేంద్ర ప్రభుత్వం 19 రాష్ట్రాల్లో ఉన్న 736 డ్యామ్ల పునరుద్ధరణ, భద్రత మెరుగుదల కోసం డ్రిప్ ఫేజ్-II, III పథకాన్ని చేపట్టింది. దీని బడ్జెట్ వ్యయం రూ. 10,211 కోట్లు. పథకం 10 సంవత్సరాల వ్యవధి, రెండు దశల్లో అమలు చేయబడుతుంది,
ఈ సమాచారాన్ని జలశక్తి శాఖ సహాయ మంత్రి శ్రీ బిశ్వేశ్వర్ తుడు రాజ్యసభలో లిఖితపూర్వక సమాధానంలో తెలిపారు.
అనుబంధం:
|
|
క్రమ సంఖ్య
|
|
రాష్ట్రం/ఏజెన్సీ
|
|
డ్యామ్ ల సంఖ్య
|
|
అంచనా వ్యయం 
|
|
1.
|
|
Andhra Pradesh
|
|
31
|
|
667
|
|
2.
|
|
Chhattisgarh
|
|
5
|
|
133
|
|
3.
|
|
Goa
|
|
2
|
|
58
|
|
4.
|
|
Gujarat
|
|
6
|
|
400
|
|
5.
|
|
Jharkhand
|
|
35
|
|
238
|
|
6.
|
|
Karnataka
|
|
41
|
|
612
|
|
7.
|
|
Kerala
|
|
28
|
|
316
|
|
8.
|
|
Madhya Pradesh
|
|
27
|
|
186
|
|
9.
|
|
Maharashtra
|
|
167
|
|
940
|
|
10.
|
|
Manipur
|
|
2
|
|
311
|
|
11.
|
|
Meghalaya
|
|
6
|
|
441
|
|
12.
|
|
Odisha
|
|
36
|
|
804
|
|
13.
|
|
Punjab
|
|
12
|
|
442
|
|
14.
|
|
Rajasthan
|
|
189
|
|
965
|
|
15.
|
|
Tamil Nadu
|
|
59
|
|
1064
|
|
16.
|
|
Telangana
|
|
29
|
|
545
|
|
17.
|
|
Uttar Pradesh
|
|
39
|
|
787
|
|
18.
|
|
Uttarakhand
|
|
6
|
|
274
|
|
19.
|
|
West Bengal
|
|
9
|
|
84
|
|
20.
|
|
Bhakra Beas Management Board 
|
|
2
|
|
230
|
|
21.
|
|
Central Water Commission 
|
|
---
|
|
570
|
|
22.
|
|
Damodar Valley Corporation 
|
|
5
|
|
144
|
|
మొత్తం
|
|
736
|
|
10,211
హోం మంత్రిత్వ శాఖ
నాగాలాండ్కు రూ. 17.20 కోట్ల ఎస్.డి.ఆర్.ఎఫ్.అడ్వాన్స్
విడుదలకు కేంద్ర హోం మంత్రిత్వ శాఖ ఆమోదం.
నాగాలాండ్లో 2022 వర్షాకాలంలో వరదలు, కొండచరియలు విరిగిపడినప్పుడు సహాయక చర్యలను చేపట్టేందుకు 2022-23 సంవత్సరానికి అడ్వాన్స్గా రూ.17.20 కోట్ల విడుదలకోసం కేంద్ర హోం మంత్రిత్వ శాఖ ఆమోదం తెలిపింది. రాష్ట్ర విపత్తు ప్రతిస్పందన నిధి కి కేంద్ర వాటాలో 2వ విడతగా ఈ మొత్తం విడుదలకు ఆమోదం తెలిపారు.
ప్రకృతి వైపరీత్యాలతో దెబ్బతిన్న రాష్ట్రాలకు, కేంద్ర పాలిత ప్రాంతాలకు త్వరితగతిన సహాయం అందించడానికి ప్రధానమంత్రి నరేంద్రమోదీ నేతృత్వంలోని ప్రభుత్వం అన్ని వేళలా కృషి చేస్తోంది. ప్రస్తుత ఆర్థిక సంవత్సరంలో నాగాలాండ్తో సహా 24 రాష్ట్రాలకు ఎస్.డి.ఆర్.ఎఫ్. కేంద్ర వాటా కింద మొదటి విడతగా రూ 8,764.00 కోట్లు కేంద్ర ప్రభుత్వం ఇప్పటికే విడుదల చేసింది. ఇంకా, వివిధ రాష్ట్రాల్లో తీవ్రస్థాయిలో వరదలు, కొండచరియలు విరిగిపడటంతో, రూ. 827.60 కోట్లు, కేంద్ర వాటా 2వ విడతగా మరో మూడు రాష్ట్రాలకు కూడా అడ్వాన్స్ మొత్తం విడుదలైంది.
ఆయుష్
నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 లో ఆధికారిక సవరణల కు ఆమోదం తెలిపిన మంత్రిమండలి
నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 లో ఆధికారిక సవరణల ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. ప్రస్తుతం ఈ బిల్లు రాజ్య సభ లో అనిర్ణీత స్థితి లో ఉంది.
ప్రతిపాదిత చట్టం భారతీయ వైద్య విద్య వ్యవస్థ రంగం లో నియంత్రణ సంబంధిత సంస్కరణల కు మార్గాన్ని సుగమం చేయనుంది. ప్రతిపాదిత నియంత్రణ స్వరూపం సాధారణ ప్రజానీకం యొక్క హితాన్ని పరిరక్షించడం కోసం జవాబుదారీ కి మరియు పారదర్శకత్వాని కి వీలు ను కల్పించగలదు. ఆరోగ్య సంరక్షణ సేవ లు దేశం లోని అన్ని ప్రాంతాల లో తక్కువ ఖర్చు లో లభ్యం కావడాన్ని కమిశన్ ప్రోత్సహించనుంది.
భారతీయ వైద్య వ్యవస్థ కు సంబంధించి విద్య ప్రమాణాలు, మూల్యాంకనం, విద్యాసంస్థల మదింపు మరియు గుర్తింపు తదితర విధులను ఒక క్రమ పద్ధతి లో పెట్టేందుకు కమిశన్ ను ఏర్పాటు చేయడమైంది. ఎన్ సిఐఎమ్ ను నెలకొల్పడం లోని ప్రధాన ధ్యేయం ప్రవీణులు అయిన వైద్య వృత్తినిపుణులను తగినంత సంఖ్య లో అందుబాటులో ఉంచేటట్టు చూడటమూ; తద్వారా ఇండియన్ సిస్టం ఆఫ్ మెడిసిన్ లో వైద్య సేవల పరం గా ఉన్నత నైతిక ప్రమాణాలు వేళ్లూనుకొనేటట్టు చేయటమూను.
ప్రధాన మంత్రి కార్యాలయం
రమ్ జాన్ మొదలైన సందర్భంలో దేశ ప్రజల కు శుభాకాంక్షలను తెలియజేసిన ప్రధాన మంత్రి
రమ్ జాన్ ఆరంభం అయిన సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘రమ్ జాన్ ఆరంభం అయిన వేళ ఇవే శుభాకాంక్షలు.’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
న్యూఢిల్లీలోని ఇండియా గేట్ వద్ద గల నేతాజీ సుభాష్ చంద్ర బోస్ విగ్రహం  సమీపంలోని స్వామీ వివేకానంద రోడ్డులో 02 నుంచి 07 వరకు దివ్య కళా మేళా
తమ ఉత్పత్తులను, నైపుణ్యాలను ప్రదర్శించనున్న దాదాపు 22 రాష్ట్రాలు/ కేంద్రపాలిత ప్రాంతాలకు చెందిన సుమారు 200 మంది దివ్యాంగ కళాకారులు/ హస్తకళాకారులు, వ్యవస్థాపకులు
ఈ కార్యక్రమాన్ని 02 డిసెంబర్ 2022న సాయంత్రం 4.00 గంటలకు ప్రారంభించనున్న కేంద్ర సామాజిక న్యాయం & సాధికారత మంత్రి డాక్టర్ వీరేంద్ర కుమార్
న్యూఢిల్లీలోని ఇండియా గేట్ వద్ద గల నేతాజీ సుభాష్ చంద్ర బోస్ విగ్రహం  సమీపంలోని స్వామీ వివేకానంద రోడ్డులో 02 నుంచి 07 డిసెంబర్, 2022 వరకు దేశం నలుమూలల నుంచి వచ్చిన దివ్యాంగ వ్యవస్థాపకులు/ హస్తకళాకారుల ఉత్పత్తులను, నైపుణ్యాలను ప్రదర్శించే విశిష్ట కార్యక్రమం దివ్య కళా మేళాను విభాగం నిర్వహిస్తోంది.
జమ్మూ, కాశ్మీర్, ఈశాన్య రాష్ట్రాలు సహా దేశంలోని వివిధ ప్రాంతాలకు చెందిన హస్తకళలు, చేనేత, ఎంబ్రాయిడరీ, ప్యాకేజ్డ్ ఆహారం తదిరాల ఒక చోట చూడడం అన్నది వచ్చినవారికి మనోహరమైన అనుభవాన్ని ఈ ప్రదర్శన అందించనుంది.
దాదాపు 22 రాష్ట్రాలు/ కేంద్రపాలిత ప్రాంతాలకు చెందిన సుమారు 200మంది దివ్యాంగ హస్తకాళాకారులు/ కళాకారులు, వ్యవస్థాపకులు తమ ఉత్పత్తులను, నైపుణ్యాలను ప్రదర్శించనున్నారు. దిగువన పేర్కొన్న వర్గాల ఉత్పత్తులు అందుబాటులో ఉంటాయి - ఇంటి అలంకరణ & జీవనశైలి, వస్త్రాలు, స్టేషనరీ, పర్యావరణ అనుకూల ఉత్పత్తులు, ప్యాకేజ్ ఆహారం, ఆర్గానిక్ ఉత్పత్తులు, బొమ్మలు & కానుకలు, వ్యక్తిగత ఉపకరణాలైన నగలు, క్లచ్ బ్యాగ్స్ వంటివి అందుబాటులో ఉంటాయి. ఇది అందరూ, స్థానికం కోసం గళమెత్తేందుకే కాక దివ్యాంగ హస్తకళాకరులు చేసిన ఉత్పత్తులను మరింత పట్టుదలతో చూసేందుకు/ కొనుగోలు చేసేందుకు మంచి అవకాశం.
ఆరురోజుల పాటు సాగే దివ్యకళా మేళ ఉదయం 11 గంటల నుంచి రాత్రి 8.00 గంటల వరకు తెరిచే ఉండడమే కాక, దివ్యాంగ కళాకారులు, ప్రముఖ కళాకారుల ప్రదర్శనలు సహా అనేక సాంస్కృతిక కార్యక్రమాలను వీక్షించవచ్చు. సందర్శకులు దేశంలోని వివిధ ప్రాంతాలకు చెందిన తమకు ఇష్టమైన ఆహారాన్ని కూడా ఈ కార్యక్రమంలో ఆస్వాదించవచ్చు.
ఈ కార్యక్రమాన్ని 02 డిసెంబర్ 2022న, అనగా రేపు సాయంత్రం 4.00 గంటలకు కేంద్ర సామాజిక న్యాయం& సాధికారత మంత్రి డాక్టర్ వీరేంద్ర కుమార్ ప్రారంభించనున్నారు. ఈ కార్యక్రమానికి సామాజిక న్యాయం, సాధికారత శాఖ సహాయమంత్రులు శ్రీ రామదాస్ అథావలే, ప్రతిమా భౌమిక్ కూడా హాజరుకానున్నారు.
ఈ భావనను ప్రోత్సహించేందుకు విభాగం భారీ ప్రణాళికలను కలిగి ఉంది. ఇందులో భాగంగా ప్రతి సంవత్సరం దివ్య కళా మేళాను నిర్వహించడమే కాక దీనిని ఢిల్లీకి మాత్రమే పరిమితం చేయకుండా దేశవ్యాప్తంగా చేపట్టనున్నారు.
ప్రధాన మంత్రి కార్యాలయం
సిక్కిమ్ ముఖ్యమంత్రి తో మాట్లాడిన ప్రధాన మంత్రి
సిక్కిమ్ లో కొన్ని ప్రాంతాల లో దురదృష్టవశాత్తుప్రకృతి విపత్తు సంభవించిన దరిమిలా ఏర్పడిన స్థితి ని అడిగి తెలుసుకొన్నారు
సిక్కిమ్ ముఖ్యమంత్రి శ్రీ ప్రేమ్ సింహ్ తమాంగ్ తో ప్రధాన మంత్రి శ్రీ నరేంద్ర మోదీ మాట్లాడారు. సిక్కిమ్ లో కొన్ని ప్రాంతాల లో దురదృష్టవశాత్తు సంభవించిన ప్రాకృతిక విపత్తు దరిమిలా తలెత్తిన స్థితి ని గురించి అడిగి తెలుసుకొన్నారు. ఈ స్థితి లో చేతనైన అన్ని విధాలు గాను సహకారాన్ని అందించడం జరుగుతుంది అంటూ హామీ ని కూడా ఇచ్చారు.
ప్రబావిత వ్యక్తులందరి సురక్ష కోసం మరియు వారి శ్రేయం కోసం ఆ ఈశ్వరుడి ని శ్రీ నరేంద్ర మోదీ ప్రార్థించారు.
ప్రధాన మంత్రి ఎక్స్ మాధ్యం లో ఒక సందేశం లో -
‘‘సిక్కిమ్ ముఖ్యమంత్రి శ్రీ @PSTamangGolay తో మాట్లాడాను. రాష్ట్రం లో కొన్ని ప్రాంతాల లో దురదృష్టవశాత్తు సంభవించినటువంటి ప్రాకృతిక విపత్తు దరిమిలా ఏర్పడిన స్థితి ని గురించి అడిగి తెలుసుకొన్నాను. సవాలు ను ఎదుర్కొనడం లో సాధ్యమైన అన్ని విధాలుగాను సమర్థన ను గురించిన హామీ ని ఇచ్చాను. బాధిత వ్యక్తులంతా సురక్షితం గా మరియు క్షేమం గా ఉండాలంటూ ఆ ఈశ్వరుడి ని ప్రార్థిస్తున్నాను.’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
ఇ పి ఎఫ్ ఓ ప్రయత్నాలకు స్పందన ఖాతాదారుల సమస్యల పరిష్కారానికి అందుబాటులోకి వాట్సాప్ హెల్ప్ లైన్
నిర్బద్ కింద ప్రారంభం
నూతన విధానంలో 164000 సమస్యలకు పరిష్కారం
తన సభ్యులకు మరింత మెరుగైన సేవలను అందించి వారు ఎదుర్కొంటున్న సమస్యలను త్వరితగతిన పరిష్కరించడానికి వాట్సాప్ ఆధారంగా పనిచేసే వ్యవస్థను ఇ పి ఎఫ్ ఓ ప్రారంభించింది. కోవిడ్-19 నేపథ్యంలో తన ఖాతాదారులకు ఎలాంటి అంతరాయం లేకుండా త్వరితగతిన సేవలను అందించడానికి నిర్బద్ కార్యక్రమంలో భాగంగా ఇ పి ఎఫ్ ఓ ఈ కార్యక్రమాన్ని ప్రారంభించింది. వాట్సాప్ ఆధారంగా పనిచేసే ఈ సేవకు ఇ పి ఎఫ్ ఓ సభ్యుల నుంచి మంచి స్పందన వస్తున్నది. వాట్సాప్ ద్వారా ఇంతవరకు ఇ పి ఎఫ్ ఓ 1,64,040 ఫిర్యాదులను పరిష్కరించింది. దీనితో ఫేస్ బుక్ / ట్విట్టర్ లాంటి సామాజిక మాధ్యమాల ద్వారా అందుతున్న ఫిర్యాదుల / విచారణల సంఖ్య 30 % మేరకు మరియు ఇ పి ఫ్ ఐ జి ఎం ఎస్  ద్వారా అందుతున్న ఫిర్యాదుల / విచారణల సంఖ్య 16 % మేరకు తగ్గాయి. సమస్యల పరిష్కారానికి ఇప్పటికే ఇ పి ఎఫ్ ఓ తన సేవలను వెబ్ ఆధారిత ఇ పి ఫ్ ఐ జి ఎం ఎస్ పోర్టల్, సి పి జి ఆర్ ఎఎం ఎస్ లతో పాటు సామాజిక మాధ్యమాలు , 24 గంటలూ పనిచేసే కాల్ సెంటర్ ద్వారా అందిస్తున్నది. అందుబాటులో ఉన్న వేదికలతో వాట్సాప్ ఆధారంగా పనిచేసే సేవను అందుబాటులోకి తెచ్చింది.
భారతదేశంలో సమాచార వ్యాప్తికి వాట్సాప్ అతి పెద్ద వేదికగా మారినట్టు గుర్తించిన ఇ పి ఎఫ్ ఓ తన సభ్యులు ఖాతాదారులతో నేరుగా సంప్రదింపులు జరపడానికి ఈ అవకాశాన్ని వినియోగించుకుంది. ఈ విధానంవల్ల పి ఎఫ్ ఖాతాదారులు ఇ పి ఎఫ్ ఓ ప్రాంతీయ కార్యాలయాలతో వ్యక్తిగతంగా మాట్లాడగలుగుతారు.ఇంటిలో కూర్చుని ఇ పి ఎఫ్ ఓ సేవలను త్వరితగతిన సులువుగా వారు పొందగలుగుతారు.
దేశవ్యాపితంగా ఉన్న తన 138 ప్రాంతీయ కార్యాలయాల్లో ఇ పి ఎఫ్ ఓ తన వాట్సాప్ సేవలను అందుబాటులోకి తెచ్చింది. వాట్సాప్ ద్వారా సందేశాన్ని పంపించి సభ్యులు ఫిర్యాదును నమోదు చేసుకోవచ్చును. ఇ పి ఎఫ్ ఓ సేవలకు సంబంధించిన సమాచారాన్ని తమ పి ఎఫ్ ఖాతా అనుసంధానం చేయబడిన ప్రాంతీయ కార్యాలయం నుంచి పొందవచ్చును. ప్రాంతీయ కార్యాలయాల వాట్సాప్ నెంబర్లు ఇ పి ఎఫ్ ఓ అధికారిక వెబ్ సైట్ లో పొందుపరిచారు.
మధ్యవర్తుల ప్రమేయం లేకుండా డిజిటల్ విధానంలో అన్ని సేవలను సభ్యులకు అందుబాటులోకి తేవాలన్న అంతిమ లక్ష్యంతో ఇ పి ఎఫ్ ఓ పనిచేస్తున్నది. సమస్యలను తక్షణం పరిష్కరించి, అనుమానాలను త్వరితగతిన నివృతి చేయడానికి ఇ పి ఎఫ్ ఓ తన ప్రాంతీయ కార్యాలయాల్లో నిపుణులను నియమించడం జరిగింది.
వాట్సాప్ సేవలు అందుబాటులోకి రావడంవల్ల సందేహాలను నివృత్తి చేసుకోడానికి ఇకపై కార్యాలయాలకు వ్యక్తిగతంగా వెళ్ళవలసిన అవసరం ఉండదు. దీనివల్ల ఇ పి ఎఫ్ ఓ కార్యాలయాల్లో రద్దీ తగ్గి కోవిడ్-19 నిబంధనలకు అనుగుణంగా భౌతిక దూరాన్ని పాటించడానికి అవకాశం కలుగుతుంది.
కోవిడ్ నేపథ్యంలో తన సభ్యులతో నేరుగా సంబంధాలను కలిగి ఉండటానికి హెల్ప్ లైన్ అందుబాటులోకి తెచ్చుకోవాలని ఇ పి ఎఫ్ ఓ నిర్ణయించింది. దీనిని పటిష్టంగా అమలు చేయడం ద్వారా సభ్యులకు మరింత వేగంగా ,పారదర్శకంగా సేవలను అందించవచ్చునని ఇ పి ఎఫ్ ఓ భావిస్తున్నది.
ఆర్థిక మంత్రిత్వ శాఖ
జాతీయ రాజధాని ప్రాంతంలో వేగవంతమైన, నమ్మకమైన, సురక్షిత, సౌకర్యవంతమైన ప్రజా రవాణా వ్యవస్థను అందించడానికి 500 మి. డాలర్ల రుణ ఒప్పందం కుదుర్చుకున్న భారత ప్రభుత్వం, ఎన్డీబీ
భారత ప్రభుత్వం, గృహ నిర్మాణ&పట్టణ వ్యవహారాల మంత్రిత్వ శాఖ, జాతీయ రాజధాని ప్రాంత రవాణా సంస్థ, న్యూ డెవలప్మెంట్ బ్యాంక్  కలిసి 500 మిలియన్ డాలర్ల రుణ ఒప్పందంపై సంతకాలు చేశాయి. 'దిల్లీ-ఘజియాబాద్-మీరట్ ప్రాంత వేగవంతమైన రవాణా వ్యవస్థ ప్రాజెక్టు'లో భాగంగా, జాతీయ రాజధాని ప్రాంతంలో  వేగవంతమైన, నమ్మకమైన, సురక్షిత, సౌకర్యవంతమైన ప్రజా రవాణా వ్యవస్థను అందించడానికి ఈ రుణాన్ని ఎన్డీబీ అందిస్తోంది.
ప్రపంచంలోని అతి పెద్ద నగర సముదాయాల్లో ఎన్సీఆర్ ఒకటి. ఇది దేశ ముఖ్యమైన ఆర్థిక కేంద్రం. ఇక్కడ సరైన ప్రజా రవాణా వ్యవస్థ లేక, ప్రైవేటు వాహనాల సంఖ్య పెరిగింది. ఈ ప్రాంతంలో ప్రతి రోజు దాదాపు 6.9 లక్షల మంది ప్రజలు రాకపోకలు సాగిస్తుండగా, వీరిలో 63 శాతం మంది ప్రైవేటు వాహనాలు ఉపయోగిస్తున్నారు. పని వేళల్లో దిల్లీ నుంచి మీరట్ వరకు ప్రయాణించడానికి 3-4 గంటల సమయం పడుతోంది. వాహనాల రద్దీ, ఎన్సీఆర్ను ప్రపంచంలోని అత్యధిక కాలుష్య ప్రాంతాల్లో ఒకటిగా మార్చింది. 2030 నాటికి, ప్రపంచంలోనే అత్యధిక జనాభా గల ప్రాంతంగా ఎన్సీఆర్ మారబోతోంది. దీనివల్ల ఆ ప్రాంతంలోని మౌలిక సదుపాయాలైన ఇళ్లు, నీటి సరఫరా, విద్యుత్, రవాణా వ్యవస్థలపై ఒత్తిడి పెరుగుతుంది.
దిల్లీ సహా ఎన్సీఆర్లో స్థిరమైన నగరాభివృద్ధి లక్ష్యాన్ని సాధించడానికి వేగవతంమైన రవాణా వ్యవస్థ తోడ్పడుతుంది. భవిష్యత్ తరాల కోసం ఆర్థిక, సామాజిక వృద్ధి, పర్యావరణ పరిరక్షణను పెంచే ప్రక్రియలను ఇది ఉత్తేజపరుస్తుంది. పర్యావరణహిత, తక్కువ ఉద్గారాలను విడుదల చేసే ఆర్ఆర్టీఎస్ భారీ సంఖ్యలో ప్రజలను అత్యధిక వేగంతో  చేరవేస్తుంది. తద్వారా రోడ్లపై రద్దీ తగ్గుతుంది. కేవలం 3 మీటర్ల స్థలాన్ని మాత్రమే ఈ వ్యవస్థ ఆక్రమిస్తుంది. మొత్తంగా ఎన్సీఆర్లోని రవాణా రంగం ద్వారా వచ్చే ఉద్గారాలను ఇది గణనీయంగా తగ్గిస్తుంది.
భారత ప్రభుత్వం తరపున, ఆర్థిక శాఖకు చెందిన ఆర్థిక వ్యవహారాల విభాగం సంయుక్త కార్యదర్శి శ్రీ బల్దేవ్ పురుషార్థ; గృహ నిర్మాణం, పట్టణ వ్యవహారాల శాఖ తరపున శ్రీ జనార్దన్ ప్రసాద్; ఎన్సీఆర్ రవాణా సంస్థ తరపున ఆ సంస్థ ఎండీ శ్రీ వినయ్ కుమార్ సింగ్; ఎన్డీబీ తరపున ఆ సంస్థ ముఖ్య కార్యనిర్వహణాధికారి జియాన్ ఝు ఒప్పందంపై సంతకాలు చేశారు.
"అవాంతరాలు లేని వేగవంతమైన రవాణా వ్యవస్థ ఈ ప్రాంతంలో సమతుల ఆర్థికాభివృద్ధికి దోహదం చేస్తుంది. సమాజంలోని అన్ని వర్గాలకు లాభదాకతతోపాటు, ఇంకా అనేక అభివృద్ధి పనులకు దారి తీస్తుంది" అని బల్దేవ్ పురుషార్థ ఈ సందర్భంగా చెప్పారు.
"ఈ ప్రాంత రవాణా వ్యవస్థలో ఆధునిక ఆకృతులు, ఇంధన సమర్థత కార్యకలాపాలు, సహాయ సహకారాల కోసం ఎన్డీబీ నిధులు అందిస్తోంది. సిగ్నళ్లు, సమాచార మార్పిడితోపాటు, స్వయంచాలిత రైళ్ల రాకపోకలు, స్వయంచాలిత రక్షణ, స్వయంచాలిత పర్యవేక్షణ, ప్లాట్ఫారం స్క్రీన్ తలుపులతో అనుసంధానం వంటి ఆధునిక వ్యవస్థలతో కూడిన రైలు నియంత్రణ వ్యవస్థను ఏర్పాటు చేసుకోవడానికి కూడా ఎన్డీబీ నిధులను ఉపయోగిస్తారు. భారతదేశంలోని ఇతర ప్రాంతాల్లోనూ వేగవంతమైన పట్టణ రవాణా వ్యవస్థను ఏర్పాటు చేయడానికి ఈ ప్రాజెక్టు ఒక నమూనాగా మారుతుంది" అని జియాన్ ఝు తెలిపారు.
ఈ ప్రాజెక్టు మొత్తం అంచనా వ్యయం 3,749 మి. డాలర్లు. ఇందుకోసం ఎన్డీబీ , ఏసియన్ ఇన్ఫ్రాస్ట్రక్చర్ ఇన్వెస్ట్మెంట్ బ్యాంక్ , ఆసియా అభివృద్ధి బ్యాంకు , జపాన్ ఫండ్ ఫర్ పావర్టీ రిడక్షన్  ప్రభుత్వం, ఇతర మార్గాలు  నిధులు అందజేస్తున్నాయి. ఎన్డీబీ అందిస్తున్న రుణాన్ని 8 ఏళ్ల గ్రేస్ పిరియడ్తో, 25 ఏళ్ల కాల వ్యవధిలో తీర్చాలి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
గత 24 గంటల్లో 73.8 లక్షలకు పైగా టీకా డోసులు ఇచ్చారు.
దేశవ్యాప్త టీకా కార్యక్రమంలో ఇప్పటివరకు 63.09 కోట్ల డోసులు అందించారు
గత 24 గంటల్లో 45,083 కొత్త కేసులు నమోదు
మొత్తం కేసుల్లో క్రియాశీల కేసులు 1.13 శాతం.
దేశంలో క్రియాశీల కేసుల సంఖ్య 3,68,558గా ఉంది
ప్రస్తుతం రికవరీ రేటు 97.53 శాతంగా ఉంది
గత 24 గంటల్లో రికవరీలు 35,840. దీంతో 3,18,88,642కు పెరిగిన రికవరీలు.
వారపు పాజిటివిటీ రేటు  గత 65 రోజులుగా 3 శాతం కంటే తక్కువ
రోజువారీ పాజిటివిటీ రేటు  గత 34 రోజులుగా 3 శాతం కంటే తక్కువ
దేశంలో ఇప్పటివరకు 51.86 కోట్ల కొవిడ్ టెస్టులు చేశారు.
ప్రధాన మంత్రి కార్యాలయం
రాజస్థాన్ లోని భరత్ పుర్ లో రోడ్డు దుర్ఘటన కారణం గాప్రాణనష్టం వాటిల్లడం పట్ల సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ఇవ్వడం జరుగుతుందిఅని ప్రకటించారు
రాజస్థాన్ లోని భరత్ పుర్ లో ఒక రోడ్డు దుర్ఘటన జరిగి ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ప్రధాన మంత్రి జాతీయ సహాయ నిది  నుండి 2 లక్షల రూపాయల వంతున, గాయపడ్డ వ్యక్తుల కు 50,000 రూపాయల వంతున పరిహారాన్ని ఇవ్వడం జరుగుతుంది అని ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘రాజస్థాన్ లోని భరత్ పుర్ లో జరిగిన రహదారి దుర్ఘటన అత్యంత దుఃఖదాయకం గా ఉంది. గుజరాత్ నుండి ధార్మిక యాత్ర కు వెళ్ళిన భక్తులు ఈ దుర్ఘటన లో వారి ప్రాణాల ను కోల్పోయారు, వారి దగ్గరి సంబంధికుల కు ఇదే నా సంతాపం. దీనితో పాటు ఈ దుర్ఘటన లో గాయపడ్డ వారందరు త్వరిత గతి న పునఃస్వస్థులు అవ్వాలని కోరుకొంటున్నాను.’’
‘‘భరత్ పుర్ లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల చొప్పున పరిహారాన్ని చెల్లించేందుకు ప్రధాన మంత్రి ఆమోదం తెలియ జేశారు. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది’’ అని తెలిపింది.
రక్షణ మంత్రిత్వ శాఖ
అరుణాచల్ ప్రదేశ్లోని నెచిఫు టన్నెల్ పేలుడు ద్వారా చివరి బ్రేక్ని నిర్వహించిన బీఆర్ఓ
బోర్డర్ రోడ్ ఆర్గనైజేషన్  మే 20, 2022న అరుణాచల్ ప్రదేశ్లోని నెచిఫు టన్నెల్ తవ్వకం పనిని విజయవంతంగా పూర్తి చేసినందుకు గుర్తుగా చివరి “బ్రేక్ త్రూ బ్లాస్ట్” నిర్వహించింది. బీఆర్ఓ డైరెక్టర్ జనరల్ లెఫ్టినెంట్ జనరల్ రాజీవ్ చౌదరి దీనిని న్యూఢిల్లీ నుండి రిమోట్ ద్వారా నిర్వహించారు. అక్టోబర్ 12, 2020వ తేదీన రక్షణ శాఖ మంత్రి శ్రీ రాజ్నాథ్ సింగ్ ఈ ప్రాజెక్టుకు శంకుస్థాపన చేశారు.
నెచిఫు టన్నెల్, 5,700 అడుగుల ఎత్తులో ఉంది, ఇది వెస్ట్ కమెంగ్ జిల్లాలోని బలిపరా-చార్దువార్-తవాంగ్  మార్గంలో 500-మీటర్ల పొడవైన "D-ఆకృతిలోని, సింగిల్ ట్యూబ్ డబుల్ లేన్ టన్నెల్". ఈ సొరంగం రెండు దారుల ట్రాఫిక్కు అనుగుణంగా ఉంటుంది. ఆధునిక లైటింగ్ మరియు భద్రతా సౌకర్యాలను కలిగి ఉంటుంది. అనేక దశాబ్దాలుగా సాధారణ ట్రాఫిక్ మరియు సైనిక కాన్వాయ్లకు అంతరాయం కలిగించిన నెచిఫు పాస్ చుట్టూ ఉన్న తీవ్రమైన పొగమంచు పరిస్థితులను ఎదుర్కునేందుకు ఈ సొరంగం రూపొందించబడింది. టన్నెల్లో అగ్నిమాపక పరికరాలు, ఆటో ఇల్యూమినేషన్ సిస్టమ్ మరియు సూపర్వైజరీ కంట్రోల్ అండ్ డేటా అక్విజిషన్ , కంట్రోల్డ్ మానిటరింగ్ సిస్టమ్లతో సహా అత్యాధునిక ఎలక్ట్రో-మెకానికల్ సిస్టమ్ ఏర్పాటు చేశారు. పాదచారుల కోసం రెండు వైపులా ఎత్తైన ఫుట్పాత్లను నిర్మించారు. ఇందులో పవర్ కేబుల్స్, ఆప్టికల్ ఫైబర్ కేబుల్స్ మరియు పౌర సౌకర్యాల మౌలిక సదుపాయాలను బలోపేతం చేయడానికి యుటిలిటీ లైన్ల కోసం డక్ట్లు ఉన్నాయి.
నెచిఫు టన్నెల్ ప్రాజెక్ట్తో పాటు, బీఆర్ఓ యొక్క ప్రాజెక్ట్ వర్తక్ జనవరి 22, 2022న అదే రహదారిపై మరొక వ్యూహాత్మక సొరంగం పూర్తైంది. ఇది ట్విన్ ట్యూబ్  “సెలా టన్నెల్ ప్రాజెక్ట్” పై తవ్వకం కూడా పూర్తైంది. నేటి పేలుడు 4,500 మీటర్ల కంటే ఎక్కువ సంచిత తవ్వకాన్ని సూచిస్తుంది, దీనిని బీఆర్ఓ కర్మయోగిస్ రెండేళ్లలోపు సాధించారు.
సెలా టన్నెల్తో పాటు నెచిఫు టన్నెల్ ఈ పర్యావరణ అనుకూల వాతావరణంలో కార్బన్ ఫుట్ ప్రింట్ను తగ్గిస్తూ ఈ బీసీటీ మార్గంలో సురక్షితమైన, అన్ని వాతావరణాల వ్యూహాత్మక కనెక్టివిటీని అందిస్తుంది. కొనసాగుతున్న సొరంగ నిర్మాణ పనులు పెళుసుగా మరియు బాగా పగిలిన రాతి పొరలను కత్తిరించడం ద్వారా నిర్వహిస్తున్నారు. కొత్త ఆస్ట్రియన్ టన్నెలింగ్ మెథడ్  ప్రకారం కఠినమైన 3D పర్యవేక్షణలో కావలసిన టన్నెల్ సపోర్ట్ సిస్టమ్ల యొక్క చురుకైన అప్లికేషన్ ద్వారా వివిధ సవాళ్లను రోజువారీ ప్రాతిపదికన పరిష్కరించడం జరుగుతుంది.
బీఆర్ఓ గత రెండు సంవత్సరాలుగా దేశంలోని అత్యంత సవాళ్లతో ఉన్న ప్రాంతాలలో మౌలిక సదుపాయాలను నిర్మిస్తూ విజయాలను సాధిస్తోంది. అటల్ టన్నెల్, హిమాచల్ ప్రదేశ్లోని రోహ్తంగ్, ఉత్తరాఖండ్లోని చంబా టన్నెల్తో పాటు, హై ఆల్టిట్యూడ్ మరియు మౌంటెనస్ టన్నెల్లను విజయవంతంగా పూర్తి చేయడంతో టన్నెలింగ్ను పెద్ద ఎత్తున చేపట్టింది. సమగ్రమైన మానవ వనరులతో బీఆర్ఓ చిన్న సొరంగాల నిర్మాణాన్ని కూడా ప్రారంభించింది.